B. 
OBSERVATIONES DE PI ACOCHOERO. 
Tab. XVIII. 
P hacochoeri nomine meritissimus et clarissimus F. Cuvier spe- 
cies quasdam Africanas suilli generis separavit, quae dentium mola- 
rium structura a reliquis admodum differunt. *) Sunt enim hi dentes 
compositi e multis cylindris sive tubis verticalibus, et ultimus saltem, 
reliquos magnitudine superans, radice distincta caret. In corona cir- 
culi aut figurae ellipticae vitrea substantia cinctae conspiciuntur, tri- 
plici serie longitudinali dispositae, media serie numerosiores et mino- 
res, quam in seriebus lateralibus. Possunt dentes illi quodammodo 
cum molaribus Orycteropodis conferri, in quibus tamen tubuli longe 
numerosiores sunt et parvi, vix nudo oculo conspiciendi. Ceterum 
pedibus tetradactylis Phacochoeri cum suibus conveniunt et a Dico- 
tyle differunt, cuius pedes postici tridactyli sunt. 
F. Cuvierius duas species Phacochoeri distinguit, quae iam a 
Gmelino commemorantur. Prima dicitur Phacochoerus aethiopi- 
cus, altera Phacochoerus africanus. llla anno 1766 a Pallasio 
Apri aethiopici nomine descripta est in AMiscellaneis Zoologicis et 
*) Phacochoerus a graeco verbo gexos, quod verrucam significat. Huius generis iam mentio 
facta est ab illustri auctoris fratre in prima editione Zegni. animalis (1817) , sed fusius de- 
scripsit F. Cuvier in Mém. du Muséum. VII. 1822. p. 450—459 et in opere de Denti- 
bus Mammalium. 
3* 
